Document ID: 32005D0041

PADOMES LĒMUMS
(2004. gada 13. decembris)
par to, lai parakstītu un provizoriski piemērotu Protokolu Stabilizācijas un asociācijas nolīgumam starp Eiropas Kopienām un to dalībvalstīm, no vienas puses, un Horvātijas Republiku, no otras puses, lai ņemtu vērā Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas pievienošanos Eiropas Savienībai
(2005/41/EC)
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu un jo īpaši tā 310. pantu saistībā ar 300. panta 2. punkta pirmās daļas otro teikumu,
ņemot vērā 2003. gada Pievienošanās aktu un jo īpaši tā 6. panta 2. punktu,
ņemot vērā Komisijas priekšlikumu,
tā kā
(1)
Padome 2003. gada 29. septembrī pilnvaroja Komisiju Kopienas un tās dalībvalstu vārdā apspriest ar Horvātiju Protokolu Stabilizācijas un asociācijas nolīgumam, lai ņemtu vērā Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas pievienošanos Eiropas Savienībai;
(2)
šīs sarunas ir veiksmīgi noslēgušās, un Protokols būtu jāparaksta Eiropas Kopienas vārdā, paredzot tā noslēgšanu kādā vēlākā datumā;
(3)
Protokols būtu provizoriski jāpiemēro no Stabilizācijas un asociācijas nolīguma spēkā stāšanās dienas, kamēr tiek pabeigtas procedūras tā formālai noslēgšanai,
IR PIEŅĒMUSI ŠO LĒMUMU.
1. pants
Ar šo Padomes priekšsēdētājs ir pilnvarots norīkot personu vai personas, kas tiesīgas Kopienas vārdā parakstīt Protokolu Stabilizācijas un asociācijas nolīgumam starp Eiropas Kopienām un to dalībvalstīm, no vienas puses, un Horvātijas Republiku, no otras puses, lai ņemtu vērā Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas pievienošanos Eiropas Savienībai, paredzot tā noslēgšanu kādā vēlākā datumā.
2. pants
Līdz tā spēkā stāšanās dienai Protokolu provizoriski piemēro no dienas, kad stājas spēkā Stabilizācijas un asociācijas nolīgums.
Protokola teksts ir pievienots šim lēmumam.
Briselē, 2004. gada 13. decembris

Labels: 18
15
5